Kapau, Tilatang Kamang, Agam

Kapau marupoan salah satu nagari nan ado dalam Kecamatan Tilatang Kamang, Kabupaten Agam, Sumatera Barat, Indonesia.

 Bateh wilayah 

Secara geografis, bateh Nagari Kapau adolah:

 Sebelah utara babateh jo Nagari Koto Tangah dan Gadut. 
 Sebelah selatan babateh jo Kecamatan Mandiangin (Kota Bukittinggi) dan Kecamatan IV Angkat. 
 Sebelah timur babateh jo Koto Marapak (Kecamatan IV Angkat) Kabupaten Agam. 
 Sebelah barat babateh jo Nagari Gadut.

 Kampuang atau desa 

Nagari Kapau lawehnyo hanyo 475 ha, manjadi nagari paliang ketek dari tigo bagari di Kecamatan Tilatang Kamang. Secara tradisionalm Nagari Kapau terdiri dari 12 jorong (kampuang/desa) nan ditata manjadi tigo sidang. Kemudian Nagari Kapau pernah pulo dijadian tigo desa, sasuai jumlah sidang yaitu Desa Induring, Desa Pandam Basasak, jo Desa Pasir.

Namun sasudah muncul UU No.22/1999, Sumatera Barat baliak ka pamarentahan nagari. 12 jorong di Nagari Kapau adolah sabagai barikuik:

 Sidang Induring terdiri dari jorong Pandan Banyak, Induring, Koto Panalok, Cingkariang dan Padang Cantiang.
 Sidang Pandam Basasak adolah Koto Panjang, Koto Panjang Hilir, Korong Tabik dan Cubadak.
 Sidang Pasir terdiri dari Parak Maru, Ladang Laweh, dan Dangkek atau Paninjauan.

Pasukuan

Jumlah suku di Kapau ado sambilan suku, masing-masingnyo Jambak Gadang, Malayu, Koto. Kudian bagabuang pulo dalam satu ciek (rumpun) Guci, Pili. Tanjung, Pisang, jo Simabua. Sudah itu, Jambak Kaciak tagak surang. Dengan baitu, ado nan digabuangan manjadi anam suku (rumpun), dipimpin masing-masing dek ciek penghulu. Oleh sebab itu, banamolah Kapau VI Suku.

 Niniak mamak 

Dalam adat anam suku, basuku bainduak babuah parut, kampuang dibari banan tuo, rumah dibari batungganai, panghulu nan anam suku (panghulu pucuak), itulah nan ka manjadi hakim paliang tinggi dalam Nagari Kapau atapun menurut adat mamacik arek, mangganggam taguah.

Terdiri dari:

 Datuak Bandaro sabagai pangulu suku Jambak Gadang.
 Datuak Mangkudun sabagai pangulu suku Malayu.
 Datuak Palimo sabagai pangulu suku Koto.
 Datuak Tandilangik sabagai pangulu suku Guci dan Pili.
 Datuak Panduko Basa sabagai pangulu suku Tanjuang, Pisang dan Simabua.
 Datuak Indo Marajo sabagai pangulu suku Jambak Kaciak.

Penghulu nan anam di ateh diagiah pituo (diingekan), kalau tumbuah manuruik adat Datuk Bandaro, kalau tumbuah manuruik syaraik Datuak Mangkudun, mako kaduanyo diagdangan manuruik adat jo kato mufakaik. Kalau malatakan pusaka kaduo urang itu ditambah jo saikua sapi. Adapun maangek Ninik Mamak (pangulu baru) nan satu induak, masiang-masiang saikua kabau. Tetapi Datuk Bandaro jo Datuk Mangkudun, ciek ikua kabau jo ciek ikua jawi.

Itulah makonyo Datuk Bandaro jo Datuk Mangkudun sabagai pucuak bulek dalam sukunyo masiang-masiang jo pucuk bulek dalam nan anam suku. Panempatan pucuak bulek iko bapadoman ka nan mulo-mulo turun dari Bukik Kapau ka Kapau kini.

Kaduo pangulu iko juolah nan ka manyalasaian, mamutuihan biang, manabuaan jo kato nan hak dalam adat, jikok ado sangketo di antaro niniak mamak nan anam suku.

 Daftar wali nagari 
Pamimpin Nagari Kapau dari maso ke maso:
NamoAsaPeriodeJabatanDt. Rajo LabiahInduring1901 – 1913Laras / LarehHamzah Dt. BatuahKoto Panalok1913 – 1931Kepala Nagari (Inyiak Palo)Abdul Hamid Dt. MangkudunPadang Canting1932 – 1937Kepala NagariAbdul Halim Dt. Nan GadangKorong Tabik1938 – 1939Kepala NagariAbdul Manan Dt. BatuahKoto Panalok1939 – 1945Kepala NagariRashidin Kari BagindoKoto Panjang Hilir1946 – 1947Wali NagariTadjuddin Malin SutanInduring1947 – 1948Pj. Wali NagariDewan Dt. Maradjo (I)Padang Canting1948 – 1951Wali PerangHaji SjarbainiLadang Laweh1952 – 1958Wali NagariAnas St.SadjatinoInduring1958 – 1959Wali NagariDewan Dt. Maradjo (II)Padang Canting1959 – 1962Wali NagariDt. Panduko SinaroInduring1962 – 1964Wali NagariAminuddin Dt. Bagindo Basa (I)Koto Panjang Hilir1964 – 1965Pj. Wali NagariDewan Dt. Maradjo (III)Padang Canting1965 – 1969Wali NagariAbdul Wahab Intan Batuah (I)Induring1970 – 1975Wali NagariAminuddin Dt. Bagindo Basa (II)Koto Panjang Hilir1975 – 1981Wali NagariAbdul Wahab Intan Batuah (II)Induring1981 – 1982Wali NagariUmar Kari MaradjoInduring1982 – 1983Pj. Wali NagariVakum1983 – 2002Kepala Desa (tiga orang)Muchlis Kari MangkutoInduring2002 – 2003Pj. Wali NagariMasnir Rasyidin Majo Nan TinggiLadang Laweh2003 – 2005Wali NagariYomendraKorong Tabik2005 – 2006Pj. Wali NagariEdi GusriantoLadang Laweh2006 – 2010Wali NagariAmsesdiKoto Panjang Hilir2010Pj.Wali NagariYasril GazaliKoto Panjang2010 – 2016Wali NagariZulkarnainiPandan Banyak2017 - 2023Walinagari

 Masakan Khas Kapau 

Gulai kapau sangat khas dengan warna kunyitnya yang sangat dominan, dengan rasa gurih dan pedas. Sayur gulai Kapau terdiri dari potongan nangka muda, rebung, kol, pakis, kacang panjang, jengkol dalam kuah yang tidak terlalu kental (tidak terlalu banyak santan) berwarna kuning (kunyit) kemerahan (cabe merah). Yang juga sangat khas adalah gulai tunjang, atau kikil. Pangek ikan paweh batalua (gulai ikan tawes bertelur yang dimasak sampai kering), gulai usus (sapi) berisi campuran telor dan tahu yang dilumatkan, dendeng balado, goreng belut.

 Pambagian wilayah 
Nagari Kapau terdiri dari 12 (dua belas) jorong, yaitu:
 Jorong Cingkariang
 Jorong Cubadak
 Jorong Dangkek Paninjauan
 Jorong Induring
 Jorong Korong Tabik
 Jorong Koto Panalok
 Jorong Koto Panjang
 Jorong Koto Panjang Hilia
 Jorong Ladang Laweh
 Jorong Padang Cantiang
 Jorong Pandan Banyak
 Jorong Parak Maru

 Pamekaran nagari 
Nagari nan dimekarkan dari nagari iko maliputi:

 Induring
 Pandam Basasak
 Pasir

 Rujuakan 

 Pautan lua 
  Situs web resmi Kabupaten Agam
  Sumber Masakan